### Beslutningstema

I denne sag træffes beslutning om anlægsbevilling og frigivelse af rådighedsbeløb til renovering af aktivitets-, samværs- og beskæftigelsestilbud.

### Sagsfremstilling

Med henblik på at optimere bygningsmassen der rummer beskæftigelses-, aktivitets- og samværstilbud, er der en række anlægsprojekter som skal iværksættes. Projekterne vil tilføre en forskønnelse af området samt understøtte indsatser i strategien for kvalitet i botilbud, herunder at rammerne på beskæftigelses-, aktivitets- og samværsområdet matcher borgernes funktionsniveauer, og tilgodeser medarbejdernes arbejdsmiljø.

Rådighedsbeløbet vil blive anvendt i forhold til følgende anlægsprojekter:

* Renovering og udbedring af skader på [adresse] i [adresse], Maya Eriksen bygningen (estimeret udgift 57.500 kr.)
* Renovering af den gode del af [adresse] i [adresse] (estimeret udgift 57.500 kr.)
* Inventar til 2nd Hand (estimeret udgift 230.000 kr.)
* Opdatering og renovering af udenomsarealerne ved [adresse], herunder belægning, terrasseområde og aktivitetsinstrumenter (estimeret udgift 224.250 kr.)
* Udbedring af vandskade på Elias Mathiesen (estimeret udgift 57.500 kr.)
* Svalegang på Elias Mathiesen gøres handicapvenlig (estimeret udgift 57.500 kr.)
* Træværkstedet på 2nd Hand, herunder udsugning til træspåner og etablering af mere el til maskiner (estimeret udgift 74.750 kr.)
* Solafskærmning/markiser samt rampe fra gulv til terrasse på [adresse] (estimeret udgift 69.000 kr.)
* Rampe for tilgængelighed på [adresse] (estimeret udgift 20.838 kr.)
* Nedtagning af gammelt udstyr på [adresse], herunder defekt lift (estimeret udgift 20.837 kr.)
* Solafskærmning/markise på [adresse] (estimeret udgift 29.325 kr.)

Den samlede estimerede udgift for ovenstående er 899.000 kr.

### Økonomi

Der er afsat 899.000 kr. i rådighedsbeløb på Investeringsoversigten 2025. Heraf er forlods frigivet 45.000 kr. fra årets start (5 %).

### Indstilling Fagchefen for Voksen Social indstiller,

at der gives en anlægsbevilling til renovering af aktivitets-, samværs- og beskæftigelsestilbud på 899.000 kr.,
at det resterende rådighedsbeløb på 854.000 kr. til Renoveringspulje til værksteder §103/104 frigives, og
at indstillingen videresendes til Økonomiudvalget og Kommunalbestyrelsen.

**Beslutning fra Socialudvalget, den 3. juni 2025, pkt. 8:**

Indstillingen anbefales.

**Økonomiudvalgets beslutning den 19. juni 2025, pkt. 14:**

Indstillingen anbefales.

### Beslutning

Indstillingen godkendt.